               EUROOPA KOMISJON
            Brüssel,13.9.2018
            COM(2018) 624 final
            2018/0325(NLE)
            Ettepanek:
            NÕUKOGU OTSUS
            seisukoha kohta, mis võetakse Euroopa Liidu nimel Rahvusvahelise Mereorganisatsiooni merekeskkonna kaitse komitees ja meresõiduohutuse komitees seoses rahvusvahelise laevade põhjustatava merereostuse vältimise konventsiooni VI lisa reegli 14.1 ning puistlastilaevade ja naftatankerite ülevaatuste käigus tehtavate kontrollide tõhustatud programmi käsitleva rahvusvahelise koodeksi (2011) muudatuste vastuvõtmisega

               SELETUSKIRI

               1.Kavandatav reguleerimisese

               Käesolevas ettepanekus käsitletakse otsust, millega määratakse kindlaks liidu nimel Rahvusvahelise Mereorganisatsiooni merekeskkonna kaitse komitee 73. istungjärgul ja Rahvusvahelise Mereorganisatsiooni meresõiduohutuse komitee 100. istungjärgul võetav seisukoht seoses MARPOLi konventsiooni VI lisa reegli 14 ning puistlastilaevade ja naftatankerite ülevaatuste käigus tehtavate kontrollide tõhustatud programmi käsitleva rahvusvahelise koodeksi (2011) (ESP koodeks) muudatuste kavandatud vastuvõtmisega.

               2.Ettepaneku taust

               2.1.Rahvusvahelise Mereorganisatsiooni (IMO) konventsioon

               Rahvusvahelise Mereorganisatsiooni (IMO) konventsiooniga luuakse IMO, mille eesmärk on tagada foorum valitsustevaheliseks koostööks valitsuste regulatiivse tegevuse ja tavade valdkonnas kõikides rahvusvahelist merekaubandust mõjutavates tehnilistes küsimustes, toetada rangeimate võimalike nõuete üldist vastuvõtmist meresõiduohutuse, navigeerimise tõhususe ning laevade põhjustatud merereostuse vältimise ja kontrolli küsimustes, et edendada võrdseid võimalusi, ning käsitleda seonduvaid haldus- ja õigusküsimusi.

               Konventsioon jõustus 17. märtsil 1958.

               Kõik liikmesriigid on konventsiooni osalised.

               Kõik liikmesriigid on 2. oktoobril 1983 jõustunud 1973. aasta rahvusvahelise laevade põhjustatava merereostuse vältimise konventsiooni (edaspidi „MARPOLi konventsioon“) osalised. Liit ei ole MARPOLi konventsiooni osaline.

               Kõik liikmesriigid on 25. mail 1980 jõustunud 1974. aasta rahvusvahelise konventsiooni inimelude ohutusest merel (edaspidi „SOLASi konventsioon“) osalised. Liit ei ole SOLASi konventsiooni osaline.

               Puistlastilaevade ja naftatankerite ülevaatuste käigus tehtavate kontrollide tõhustatud programmi käsitlevas rahvusvahelises koodeksis (2011) (ESP koodeks) on vastavalt SOLASi konventsiooni reegli XI-1/2 sätetele kehtestatud ühekordse ja topeltkerega puistlastilaevade ning ühekordse ja topeltkerega naftatankerite ülevaatuste käigus tehtavate kontrollide tõhustatud programmi nõuded.

               2.2.Rahvusvaheline Mereorganisatsioon

               Rahvusvaheline Mereorganisatsioon (IMO) on ÜRO spetsialiseeritud asutus, kes vastutab meresõidu ohutuse ja turvalisuse ning laevade põhjustatud merereostuse vältimise eest. IMO on rahvusvahelise meresõidu ohutuse, turvalisuse ja keskkonnatoime valdkonnas norme kehtestav ülemaailmne asutus. Selle põhiülesanne on luua laevanduse jaoks õiglane ja tulemuslik reguleeriv raamistik, mis võetakse ühiselt vastu ning mida rakendatakse ühiselt.

               Organisatsiooni liikmeks võivad olla kõik riigid ning kõik ELi liikmesriigid on IMO liikmed. Euroopa Komisjonil on alates 1974. aastast olnud Rahvusvahelises Mereorganisatsioonis (IMO) vaatleja staatus, mis põhineb Valitsustevahelise Nõuandva Merendusorganisatsiooni (IMCO)
                  1
                ja Euroopa Ühenduste Komisjoni vahelisel koostöökokkuleppel vastastikust huvi pakkuvates küsimustes.

               IMO merekeskkonna kaitse komitee koosneb kõikidest IMO liikmetest ja tuleb kokku vähemalt üks kord aastas. Komitee käsitleb vaatlusaluseid keskkonnaküsimusi kui organisatsioon, kes tegeleb MARPOLi konventsiooniga hõlmatud ning laevade põhjustatud reostuse (sh nafta-, mahtlastina veetavate kemikaalide, laevade heitvee-, jäätme- ja heitmereostuse, sh õhusaasteainete ja kasvuhoonegaaside heite) kontrolli ja vältimisega. Muud käsitletavad küsimused hõlmavad ballastvee käitlemist, kattumisvastaseid süsteeme, laevade ringlussevõttu, reostuseks valmisolekut ja reostustõrjet ning merekaitsealade ja eriti tundlike merepiirkondade kindlaksmääramist.

               IMO merekeskkonna kaitse komitee tagab vahendid, et täita talle IMO konventsiooni, IMO assamblee või IMO nõukogu poolt määratud ülesandeid või eespool nimetatud tegevusvaldkonna alla kuuluvaid ülesandeid, mida võidakse talle määrata mis tahes muu rahvusvahelise õigusakti alusel ja mille IMO on heaks kiitnud. Merekeskkonna kaitse komitee ja selle allorganid teevad oma otsused liikmete häälteenamusega.

               IMO meresõiduohutuse komitee koosneb kõikidest IMO liikmetest ja tuleb kokku vähemalt üks kord aastas. Komitee käsitleb kõiki küsimusi, mis jäävad organisatsiooni tegevusvaldkonda ning puudutavad navigatsiooniabi, laevade ehitamist ja seadistamist, laevade mehitamist ohutuse seisukohast, kokkupõrke vältimise eeskirju, ohtliku lasti käitlemist, meresõiduohutuse menetlusi ja nõudeid, hüdrograafilist teavet, logiraamatuid ja navigatsiooniandmeid, laevaõnnetuste uurimist, merepäästet ning kõiki muid meresõiduohutust otseselt mõjutavaid küsimusi.

               IMO meresõiduohutuse komitee tagab vahendid, et täita talle IMO konventsiooni, IMO assamblee või IMO nõukogu poolt määratud ülesandeid või eespool nimetatud tegevusvaldkonna alla kuuluvaid ülesandeid, mida võidakse talle määrata mis tahes muu rahvusvahelise õigusakti alusel ja mille IMO on heaks kiitnud. Meresõiduohutuse komitee ja selle allorganid teevad oma otsused liikmete häälteenamusega.

               2.3.IMO merekeskkonna kaitse komitee kavandatav õigusakt

               Merekeskkonna kaitse komitee peab oma 73. istungjärgul (edaspidi „MEPC 73“) 22.–26. oktoobril 2018 vastu võtma MARPOLi konventsiooni VI lisa reegli 14.1 muudatused seoses laeva pardal jõu- või käitursüsteemi sisepõlemismootorite jaoks mõeldud ning nõuetele mittevastava kütteõli vedamise keeluga.

               2008. aastal võttis IMO vastu resolutsiooni, et muuta MARPOLi konventsiooni VI lisa, milles on esitatud laevade põhjustatava õhureostuse vältimise eeskirjad. MARPOLi konventsiooni muudetud VI lisa jõustus 1. juulil 2010 ja sellega kehtestati muu hulgas laevakütuste väävlisisalduse rangemad piirnormid nii SOx-heite kontrolli piirkondades kui ka nendest väljaspool olevatel merealadel.

               MARPOLi konventsiooni VI lisa reeglis 14.1.3 sätestatud ja 1. jaanuaril 2020 jõustuva kütteõlistandardi range jõustamine on oluline element, millega aidatakse kaasa üleilmse väävliheite piirmäära (0,50 %) järjepidevale rakendamisele. MARPOLi konventsiooni VI lisa kavandatavate muudatuste eesmärk on tagada 14.1.3. eeskirja tulemuslik rakendamine, et märkimisväärselt vähendada laevadelt pärinevat SOx-heidet ja atmosfääri paisatavate tahkete osakeste hulka.

               2.4.IMO meresõiduohutuse komitee kavandatav akt

               Meresõiduohutuse komitee peab oma 100. istungjärgul (edaspidi „MSC 100“) 3.–7. detsembril 2018 vastu võtma puistlastilaevade ja naftatankerite ülevaatuste käigus tehtavate kontrollide tõhustatud programmi käsitleva rahvusvahelise koodeksi (2011) (ESP koodeks) muudatused.

               ESP koodeksi kavandatavate muudatuste eesmärk on lisada redaktsioonilised muudatused, millega määratakse kindlaks kõik kohustuslikud nõuded ning parandatakse tabeleid ja blankette. Lisaks ühendatakse muudatustega redaktsioonilised muudatused ja uued sisulised nõuded, et arvesse võtta Rahvusvahelise Klassifikatsiooniühingute Assotsiatsiooni (IACS) ühtsete Z10 seeria nõuete hiljutisi ajakohastusi. Ühtsed Z10 seeria nõuded puudutavad naftatankerite, puistlastilaevade, kemikaalitankerite, topeltpõhja ja -parrastega naftatankerite ja topeltkerega puistlastilaevade ülevaatusi. IACSi ühtlustatud nõuete puhul on tegemist IACSi poolt vastuvõetud resolutsioonidega küsimustes, mis on otseselt seotud konkreetse eeskirja nõuete, klassifikatsiooniühingute tavade ja üldise filosoofiaga, millel klassifikatsiooniühingute eeskirjad ja tavad põhinevad (või hõlmavad neid küsimusi). Eeldusel et IACSi iga liikmesühingu juhtorganid ajakohastused ratifitseerivad, inkorporeeritakse ühtlustatud nõuded liikmesühingute eeskirjadesse ja tavadesse ühe aasta jooksul alates IACSi üldpoliitika töörühma poolsest heakskiitmisest. Ühtlustatud nõuete puhul on tegemist miinimumnõuetega.

               3.Liidu nimel võetav seisukoht

               3.1.MARPOLi konventsiooni VI lisa reegli 14 muudatused

               3.–7. juulil 2017 Londonis toimunud merekeskkonna kaitse komitee 71. istungjärgul (edaspidi „MEPC 71“) kiideti heaks uus lisandus dokumenti „MARPOLi konventsiooni VI lisa reegli 14.1.3 järjepidev rakendamine“, et lisada see reostusennetuse ja -tõrje allkomitee 2018.–2019. aasta töökavasse ning allkomitee 5. istungjärgu (edaspidi „PPR 5“) esialgsesse päevakorda kavatsusega saavutada eesmärk 2019. aastal.

               5.–9. veebruaril 2018 Londonis peetud PPR 5-l koostati MARPOLi konventsiooni VI lisa reegli 14 muudatuste kavand seoses laeva pardal jõu- või käitursüsteemi sisepõlemismootorite jaoks mõeldud ning nõuetele mittevastava kütteõli vedamise keeluga. 9.–13. aprillil 2018 Londonis toimunud merekeskkonna kaitse komitee 72. istungjärgul (edaspidi „MEPC 72“) kiideti MARPOLi konventsiooni VI lisa muudatuste kavand väikeste muudatustega heaks eesmärgiga see MEPC 73-l vastu võtta.

               MARPOLi konventsiooni VI lisa reegli 14 muudatused on esitatud IMO dokumendis MEPC 73/3. MEPC 72. istungjärgu aruande (MEPC 72/17) punktis 5.43 on märgitud, et muudatused on kavas vastu võtta MEPC 73-l.

               3.2.Puistlastilaevade ja naftatankerite ülevaatuste käigus tehtavate kontrollide tõhustatud programmi käsitleva rahvusvahelise koodeksi (2011) (ESP koodeks) muudatused

               22.–26. jaanuaril 2018 Londonis peetud laevade projekteerimise ja ehituse allkomitee 5. istungjärgul (edaspidi „SDC 5“) tuletati meelde, et sama allkomitee 4. istungjärgul (edaspidi „SDC 4“), mis toimus Londonis 13.–17. veebruaril 2017, lubati IACSil ja sekretariaadil analüüsida ESP koodeksit (2011), et esitada ettepanekud redaktsioonilisteks muudatusteks (kõigi kohustuslike nõuete väljaselgitamiseks), parandada tabelite ja blankettide vormingut ning esitada eduaruanne nende käsitlemiseks SDC 5-l.

               SDC 5-l lepiti kokku, et kõik praegu ESP koodeksi (2011) joonealustes märkustes esitatud sisulised sätted tuleks lisada uue konsolideeritud teksti põhiossa. Lisaks otsustati SDC 5-l parandada ESP koodeksi tabelite ja blankettide vormingut. Samuti lepiti SDC 5-l kokku ühendada redaktsioonilised märkused ja ESP koodeksi (2011) uued sisulised muudatused, mille ettepaneku esitas IACS ja milles käsitletakse IACSi ühtsete Z10 seeria nõuete hiljutisi ajakohastusi.

               SDC 5-l kinnitati ettepanek esitada ESP koodeksi (2011) muudatuste kavand heakskiitmiseks meresõiduohutuse komitee 99. istungjärgule (edaspidi „MSC 99“), mis toimus 16.–25. mail 2018 Londonis, et muudatused seejärel meresõiduohutuse komitee 100. istungjärgul (edaspidi „MSC 100“) vastu võtta ja jõustada 1. juulil 2020.

               MSC 99-l lähtuti SDC 5-l koostatud ESP koodeksi (2011) muudatuste kavandi kaalumisel koodeksi järjepideva ajakohastamise menetlusest. MSC 99-l kiideti heaks ESP koodeksi (2011) muudatuste kavand, mis on esitatud MSC resolutsiooni kavandis, et see MSC 100-l vastu võtta.

               MSC resolutsiooni kavand (2011. aasta ESP koodeksi muudatuste kohta) on esitatud MSC 99 aruande 2. lisas (MSC 99/22/Add.1). MSC 99 aruande (MSC 99/22) punktis 10.20 on märgitud, et muudatused on kavas vastu võtta MSC 100-l.

               3.3.Asjakohased ELi õigusaktid ja ELi pädevus

               3.3.1.MARPOLi konventsiooni VI lisa reegli 14,1 muudatused

               MARPOLi konventsiooni VI lisa nõuded, milles käsitletakse laevakütteõlide väävlisisalduse vähendamist SOx-heite vähendamiseks, on ELi õigusesse rakendatud Euroopa Parlamendi ja nõukogu 11. mai 2016. aasta direktiiviga (EL) 2016/802, mis käsitleb väävlisisalduse vähendamist teatavates vedelkütustes.

               3.3.2.Puistlastilaevade ja naftatankerite ülevaatuste käigus tehtavate kontrollide tõhustatud programmi käsitleva rahvusvahelise koodeksi (2011) (ESP koodeks) muudatused

               Euroopa Parlamendi ja nõukogu määruse (EL) nr 530/2012 (topeltpõhja ja -parraste või samaväärsete konstruktsiooninõuete kiirendatud järkjärgulise kasutuselevõtu kohta ühekordse põhja ja parrastega naftatankerite puhul) eesmärk on kehtestada kiirendatud järkjärguline juurutamiskava kõnealuse määruse artiklis 3 defineeritud MARPOL 73/78 konventsiooni topeltpõhja ja -parraste või samaväärsete konstruktsiooninõuete kohaldamiseks ühekordse põhja ja parrastega naftatankerite suhtes ning keelata raske nafta transportimine liikmesriikide sadamatesse või sadamatest ühekordse põhja ja parrastega naftatankeritega.

               Määrusega (EL) nr 530/2012 on muudetud kohustuslikuks IMO kehtestatud seisukorra hindamise kava kohaldamine üle 15 aasta vanuste ühekordse põhja ja parrastega naftatankerite suhtes. Artikli 5 kohaselt peavad sellised tankerid vastama seisukorra hindamise kavale, mis on defineeritud artiklis 6 kui 27. aprilli 2001. aasta resolutsiooniga MEPC 94(46) (muudetud 11. oktoobri 2002. aasta resolutsiooniga MEPC 99(48)) ja 4. detsembri 2003. aasta resolutsiooniga MEPC 112(50)) kehtestatud seisukorra hindamise kava. Puistlastilaevade ja naftatankerite ülevaatuste käigus tehtavate kontrollide tõhustatud programmis ehk laiendatud kontrolli programmis sätestatakse sellise üksikasjalikuma kontrollimise viis. Kuna seisukorra hindamise kava eesmärgi saavutamiseks kasutatakse laiendatud kontrolli programmi, on kõik laiendatud kontrolli programmi kohaste kontrollide muudatused määruse (EL) nr 530/2012 kaudu vahetult ja automaatselt kohaldatavad. Seega mõjutaksid meresõiduohutuse komitee 100. istungjärgul eeldatavasti vastu võetavad laiendatud kontrolli programmi koodeksi muudatused liidu õigust määruse (EL) nr 530/2012 kohaldamise kaudu.

               3.3.3.ELi pädevus

               MARPOLi konventsiooni VI lisa reegli 14.1 muudatused mõjutaksid ELi õigust Euroopa Parlamendi ja nõukogu 11. mai 2016. aasta direktiivi (EL) 2016/802 (mis käsitleb väävlisisalduse vähendamist teatavates vedelkütustes) rakendamise teel.

               ESP koodeksi (2011) muudatused mõjutaksid ELi õigust Euroopa Parlamendi ja nõukogu määruse (EL) nr 530/2012 (topeltpõhja ja -parraste või samaväärsete konstruktsiooninõuete kiirendatud järkjärgulise kasutuselevõtu kohta ühekordse põhja ja parrastega naftatankerite puhul) rakendamise teel.

               4.Õiguslik alus

               4.1.Menetlusõiguslik alus

               4.1.1.Põhimõtted

               Euroopa Liidu toimimise lepingu („ELi toimimise leping“) artikli 218 lõikes 9 on sätestatud, et „[n]õukogu võtab komisjoni [...] ettepaneku põhjal vastu otsuse, millega […] kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku“.

               ELi toimimise lepingu artikli 218 lõiget 9 kohaldatakse olenemata sellest, kas liit on asjaomase organi liige või asjaomase lepingu osaline
                  2
               .

               Mõiste „õigusliku toimega aktid“ hõlmab akte, millel on õiguslik toime asjaomase organi suhtes kehtiva rahvusvahelise õiguse normide alusel. Siia hulka kuuluvad ka sellised õiguslikud vahendid, mis ei ole rahvusvahelise õiguse kohaselt siduvad, aga mis „võivad mõjutada otsustavalt liidu seadusandja vastu võetud õigusaktide sisu“
                  3
               .

               4.1.2.Kohaldamine käesoleval juhul

               IMO merekeskkonna kaitse komitee ja meresõiduohutuse komitee on lepinguga, s.t Rahvusvahelise Mereorganisatsiooni konventsiooniga ettenähtud organid.

               Aktid, mille IMO merekeskkonna kaitse komitee ja meresõiduohutuse komitee peavad vastu võtma, on õigusliku toimega aktid. Kavandatavad aktid võivad otsustavalt mõjutada järgmiste ELi õigusaktide sisu: Euroopa Parlamendi ja nõukogu 11. mai 2016. aasta direktiiv (EL) 2016/802, mis käsitleb väävlisisalduse vähendamist teatavates vedelkütustes, ning Euroopa Parlamendi ja nõukogu määrus (EL) nr 530/2012 topeltpõhja ja -parraste või samaväärsete konstruktsiooninõuete kiirendatud järkjärgulise kasutuselevõtu kohta ühekordse põhja ja parrastega naftatankerite puhul.

               Selle põhjuseks on asjaolu, et Euroopa Parlamendi ja nõukogu 11. mai 2016. aasta direktiiv (EL) 2016/802, mis käsitleb väävlisisalduse vähendamist teatavates vedelkütustes, kajastab MARPOLi konventsiooni VI lisas esitatud väävliga seonduvaid nõudeid, ning määrusega (EL) nr 530/2012 muudetakse IMO seisukorra hindamise kava kohaldamine kohustuslikuks ja kava puhul kasutatakse selle eesmärgi saavutamise vahendina laiendatud kontrolli programmi.

               Seega mõjutaksid MARPOLi konventsiooni VI lisa reegli 14.1 ning puistlastilaevade ja naftatankerite ülevaatuste käigus tehtavate kontrollide tõhustatud programmi käsitleva rahvusvahelise koodeksi (2011) (ESP koodeks) muudatused liidu õigust Euroopa Parlamendi ja nõukogu 11. mai 2016. aasta direktiivi (EL) 2016/802 (mis käsitleb väävlisisalduse vähendamist teatavates vedelkütustes) ning Euroopa Parlamendi ja nõukogu määruse (EL) nr 530/2012 (topeltpõhja ja -parraste või samaväärsete konstruktsiooninõuete kiirendatud järkjärgulise kasutuselevõtu kohta ühekordse põhja ja parrastega naftatankerite puhul) kohaldamise kaudu.

               Kavandatavad aktid ei täienda ega muuda lepingu institutsioonilist raamistikku.

               Seega on esildatud otsuse menetlusõiguslik alus ELi toimimise lepingu artikli 218 lõige 9.

               4.2.Materiaalõiguslik alus

               4.2.1.Põhimõtted

               ELi toimimise lepingu artikli 218 lõike 9 kohase otsuse materiaalõiguslik alus sõltub eelkõige selle kavandatava akti eesmärgist ja sisust, mida liidu nimel võetav seisukoht puudutab. Kui kavandatava aktiga taotletakse kahte eesmärki või reguleeritakse kahte valdkonda ning üht neist võib pidada peamiseks, samas kui teine on pelgalt kõrvalise tähtsusega, peab ELi toimimise lepingu artikli 218 lõike 9 kohasel otsusel olema üksainus materiaalõiguslik alus, st peamise või ülekaaluka eesmärgi või valdkonna puhul vajalik õiguslik alus.

               4.2.2.Kohaldamine käesoleval juhul

               Kavandatava akti peamine eesmärk ja sisu on seotud meretranspordiga. Seepärast on esildatud otsuse materiaalõiguslik alus ELi toimimise lepingu artikli 100 lõige 2.

               4.3.Kokkuvõte

               Esildatud otsuse õiguslik alus peaks olema ELi toimimise lepingu artikli 100 lõige 2 koostoimes ELi toimimise lepingu artikli 218 lõikega 9.

               2018/0325 (NLE)

               Ettepanek:

               NÕUKOGU OTSUS

               seisukoha kohta, mis võetakse Euroopa Liidu nimel Rahvusvahelise Mereorganisatsiooni merekeskkonna kaitse komitees ja meresõiduohutuse komitees seoses rahvusvahelise laevade põhjustatava merereostuse vältimise konventsiooni VI lisa reegli 14.1 ning puistlastilaevade ja naftatankerite ülevaatuste käigus tehtavate kontrollide tõhustatud programmi käsitleva rahvusvahelise koodeksi (2011) muudatuste vastuvõtmisega

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõikega 9,

               võttes arvesse Euroopa Komisjoni ettepanekut

               ning arvestades järgmist:

               (1)Rahvusvahelise Mereorganisatsiooni (edaspidi „IMO“) [vt institutsioonidevahelise stiilijuhise punkt 10.8] konventsioon jõustus 17. märtsil 1958. IMO on meresõidu ohutuse ja turvalisuse ning laevade põhjustatud mere- ja atmosfäärireostuse vältimise eest vastutav ÜRO spetsialiseeritud asutus.

               (2) IMO konventsiooni artikli 38 punkti a kohaselt täidab merekeskkonna kaitse komitee selliseid ülesandeid, mis on organisatsioonile antud laevade põhjustatava merereostuse vältimise ja kontrollimise rahvusvaheliste konventsioonidega või nende alusel, eelkõige seoses eeskirjade ja muude sätete vastuvõtmise ja muutmisega.

               (3)IMO konventsiooni artikli 28 punkti b kohaselt tagab meresõiduohutuse komitee vahendid, et täita talle kõnealuse konventsiooni, IMO assamblee või IMO nõukogu poolt määratud ülesandeid või kõnealuse artikli kohaldamisalasse kuuluvaid ülesandeid, mida võidakse meresõiduohutuse komiteele määrata mis tahes muu rahvusvahelise õigusakti alusel ja mille IMO on heaks kiitnud.

               (4)Rahvusvaheline laevade põhjustatava merereostuse vältimise konventsioon (edaspidi „MARPOLi konventsioon“) jõustus 2. oktoobril 1983.

               (5)MARPOLi konventsiooni artikli 16 lõike 2 punkti c kohaselt võib selle muudatused vastu võtta asjakohane organ, käesoleval juhul merekeskkonna kaitse komitee.

               (6) Merekeskkonna kaitse komitee võtab oma 73. istungjärgul (edaspidi „MEPC 73“, 22.–26. oktoober 2018) vastu MARPOLi konventsiooni VI lisa reegli 14 muudatused.

               (7)Meresõiduohutuse komitee võtab oma 100. istungjärgul (edaspidi „MSC 100“, 3.–7. detsember 2018) vastu puistlastilaevade ja naftatankerite ülevaatuste käigus tehtavate kontrollide tõhustatud programmi käsitleva rahvusvahelise koodeksi (2011) (ESP koodeks) muudatused.

               (8) On asjakohane määrata kindlaks liidu nimel MEPC 73-l võetav seisukoht, kuna MARPOLi konventsiooni VI lisa reegli 14 muudatused võivad otsustavalt mõjutada järgmise liidu õigusakti sisu: Euroopa Parlamendi ja nõukogu direktiiv (EL) 2016/802
                  4
               .

               (9)On asjakohane määrata kindlaks liidu nimel MSC 100-l võetav seisukoht, kuna ESP koodeksi (2011) muudatused võivad otsustavalt mõjutada järgmise liidu õigusakti sisu: Euroopa Parlamendi ja nõukogu määrus (EL) nr 530/2012
                  5
               .

               (10)MARPOLi konventsiooni VI lisa reegli 14 muudatustega, milles käsitletakse laeva pardal jõu- või käitursüsteemi sisepõlemismootorite jaoks mõeldud ning nõuetele mittevastava kütteõli vedamise keeldu, tuleks tagada MARPOLi konventsiooni VI lisa reeglis 14.1.3 sätestatud ja 1. jaanuaril 2020 jõustuva kütteõlistandardi range jõustamine.

               (11)ESP koodeksi (2011) muudatused peaksid hõlmama redaktsioonilisi muudatusi, millega määratakse kindlaks kõik kohustuslikud nõuded ning parandatakse tabeleid ja blankette, samuti tuleks nendega ühendada redaktsioonilised muudatused ja uued sisulised nõuded, et arvesse võtta Rahvusvahelise Klassifikatsiooniühingute Assotsiatsiooni ühtsete Z10 seeria nõuete hiljutisi ajakohastusi.

               (12)Liidu seisukoha esitavad ühiselt liidu huvides ELi liikmesriigid, kes on IMO merekeskkonna kaitse komitee ja meresõiduohutuse komitee liikmed,

               ON VASTU VÕTNUD KÄESOLEVA OTSUSE:

               Artikkel 1

               Euroopa Liidu nimel IMO merekeskkonna kaitse komitee 73. istungjärgul võetav seisukoht on nõustuda rahvusvahelise laevade põhjustatava merereostuse vältimise konventsiooni VI lisa reegli 14.1 muudatuste (esitatud IMO dokumendis MEPC 73/3) vastuvõtmisega.

               Artikkel 2

               Euroopa Liidu nimel IMO meresõiduohutuse komitee 100. istungjärgul võetav seisukoht on nõustuda puistlastilaevade ja naftatankerite ülevaatuste käigus tehtavate kontrollide tõhustatud programmi käsitleva rahvusvahelise koodeksi (2011) muudatuste (esitatud IMO dokumendi MSC 99/22/Add.1 2. lisas) vastuvõtmisega.

               Artikkel 3

               1. Artiklis 1 nimetatud seisukoha esitavad ühiselt ELi liikmesriigid, kes on IMO merekeskkonna kaitse komitee liikmed.

               2. Artiklis 2 nimetatud seisukoha esitavad ühiselt ELi liikmesriigid, kes on IMO meresõiduohutuse komitee liikmed.

               3. Artiklites 1 ja 2 nimetatud seisukohtade väiksemates muudatustes lepitakse kokku ilma täiendava nõukogu otsuseta.

               Artikkel 4

               Käesolev otsus on adresseeritud liikmesriikidele.

               Brüssel,

                     Nõukogu nimel

                     eesistuja

                     (1)

                        1982. aastal sai organisatsiooni uueks nimeks Rahvusvaheline Mereorganisatsioon (IMO).

                     (2)

                        Kohtuasi C-399/12: Saksamaa vs. nõukogu, ECLI:EU:C:2014:2258, punkt 64.

                     (3)

                        Kohtuasi C-399/12: Saksamaa vs. nõukogu, ECLI: EU: C:2014: 2258, punktid 61–64.

                     (4)

                        Euroopa Parlamendi ja nõukogu 11. mai 2016. aasta direktiiv (EL) 2016/802, mis käsitleb väävlisisalduse vähendamist teatavates vedelkütustes (ELT L 132, 21.5.2016, lk 58).

                     (5)

                        Euroopa Parlamendi ja nõukogu 13. juuni 2012. aasta määrus (EL) nr 530/2012 topeltpõhja ja -parraste või samaväärsete konstruktsiooninõuete kiirendatud järkjärgulise kasutuselevõtu kohta ühekordse põhja ja parrastega naftatankerite puhul (ELT L 172, 30.6.2012, lk 3).


               EUROOPA KOMISJON
            Brüssel,10.10.2018
            COM(2018) 674 final
            2018/0345(NLE)
            Ettepanek:
            NÕUKOGU OTSUS,
            mis käsitleb Euroopa Liidu nimel Ühinenud Rahvaste Organisatsiooni Euroopa Majanduskomisjoni asjaomastes komiteedes võetavat seisukohta ÜRO eeskirjade nr 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 ja 137, ÜRO üldise tehnilise normi nr 9 muutmisettepanekute küsimuses ning kolme uue ÜRO eeskirja ettepaneku küsimuses

               SELETUSKIRI

               1.ETTEPANEKU TAUST

               •Ettepaneku põhjused ja eesmärgid

               ÜRO Euroopa Majanduskomisjon (UNECE) töötab rahvusvahelisel tasandil välja ühtlustatud nõudeid, mille eesmärk on kõrvaldada tehnilised tõkked mootorsõidukite kaubanduselt 1958. aasta muudetud kokkuleppe osaliste vahel ning tagada, et neil sõidukitel oleks kõrge ohutuse ja keskkonnakaitse tase.

               Nõukogu 27. novembri 1997. aasta otsusega 97/836/EÜ ühines liit ÜRO Euroopa Majanduskomisjoni (edaspidi „UNECE“) kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ja nende nõuete alusel väljastatud tunnistuste vastastikust tunnustamist („1958. aasta muudetud kokkulepe“), ning nõukogu 31. jaanuari 2000. aasta otsusega 2000/125/EÜ, mis käsitleb ratassõidukile ning sellele paigaldatavatele ja/või sellel kasutatavatele seadmetele ja osadele üldiste tehniliste normide kehtestamist käsitleva kokkuleppe sõlmimist („paralleelne kokkulepe“), ühines liit paralleelse kokkuleppega.

               UNECE sõidukite eeskirjade ühtlustamise ülemaailmse foorumi WP.29 istungeid peetakse kolm korda aastas: iga kalendriaasta märtsis, juunis ja novembris. Igal istungil võetakse tehnika arengu võimaldamiseks vastu uusi ÜRO eeskirju, ÜRO üldisi tehnilisi norme ja/või olemasolevate ÜRO eeskirjade või ÜRO üldiste tehniliste normide muudatusi. Enne iga WP.29 istungit võtab kõnealused muudatused vastu üks kuuest WP.29 raames tegutsevast töörühmast.

               Seejärel toimub WP.29 istungil muudatuste, täienduste ja paranduste vastuvõtmise lõplik hääletamine, juhul kui kvoorum on koos ja kui saavutatakse kokkuleppeosaliste kvalifitseeritud häälteenamus. EL on WP.29 raames kahe kokkuleppe (1958. ja 1998. aasta kokkuleppe) osaline. Iga kord valmistatakse ette nõukogu otsus (nn megaotsus), mis sisaldab eeskirjade, muudatuste, täienduste ja paranduste nimekirja ja millega volitatakse komisjoni hääletama igal WP.29 istungil liidu nimel.

               Käesolevas nõukogu otsuses määratakse kindlaks liidu seisukoht 12.–16. novembril 2018 toimuval WP.29 istungil hääletamiseks esitatud eeskirjade, muudatuste, täienduste ja paranduste kohta.

               •Kooskõla poliitikavaldkonnas praegu kehtivate õigusnormidega

               Käesolev ettepanek täiendab liidu siseturupoliitikat autotööstuse valdkonnas ja on sellega täies kooskõlas.

               WP.29 süsteem tugevdab sõidukistandardite rahvusvahelist harmoneerimist. 1958. aasta kokkuleppel on selle eesmärgi saavutamisele väga suur mõju, kuna ELi tootjad saavad rakendada ühtset tüübikinnituseeskirjade kogumit, teades, et kokkuleppeosalised tunnistavad nende tooted oma siseriiklikele õigusaktidele vastavaks. Näiteks on tänu sellele süsteemile määrusega (EÜ) nr 661/2009 mootorsõidukite ohutuse kohta kehtetuks tunnistatud rohkem kui 50 ELi direktiivi ja asendatud need vastavate 1958. aasta kokkuleppel põhinevate eeskirjadega.

               Samalaadne lähenemisviis on võetud direktiiviga 2007/46/EÜ, mis asendas liikmesriikide tüübikinnitussüsteemid liidu tüübikinnitusmenetlusega ning millega kehtestati ühtlustatud raamistik, mis sisaldab haldusnorme ja üldisi tehnilisi nõudeid kõigile uutele sõidukitele, süsteemidele, osadele ja eraldi seadmestikele. Nimetatud direktiiviga inkorporeeriti ÜRO eeskirjad ELi tüübikinnitussüsteemi kas tüübikinnituse nõuetena või alternatiivina liidu õigusaktidele. Alates asjaomase direktiivi vastuvõtmisest on ÜRO eeskirju hakatud ELi tüübikinnituse raames üha sagedamini lõimima liidu õigusaktidesse.

               •Kooskõla muude liidu tegevuspõhimõtetega

               WP.29 süsteem on seotud liidu konkurentsivõimepoliitikaga, millele käesoleval algatusel on positiivne mõju. Käesolev ettepanek on kooskõlas ka liidu transpordi- ja energiapoliitikaga, mida on 1958. aasta kokkuleppe raamesse jäävate eeskirjade koostamisel ja vastuvõtmisel nõuetekohaselt arvesse võetud.

               2.ÕIGUSLIK ALUS, SUBSIDIAARSUS JA PROPORTSIONAALSUS

               •Õiguslik alus

               Käesoleva ettepaneku õiguslik alus on Euroopa Liidu toimimise lepingu artikkel 114 koostoimes artikli 218 lõikega 9.

               •Subsidiaarsus

               Selliste rahvusvaheliste õigusaktide nagu ÜRO eeskirjade ettepanekute ning ÜRO eeskirjade ja üldiste tehniliste normide eelnõude muudatusettepanekute poolt hääletamine ja nende ülevõtmine liidu mootorsõidukite tüübikinnitussüsteemi on liidu ainupädevuses. See hoiab ära siseturu killustumise ning lisaks tagab kogu liidus võrdväärsed keskkonna- ja ohutusnormid. Samuti kaasneb sellega mastaabisääst: tooteid saab valmistada kogu liidu ja isegi rahvusvahelise turu jaoks, ilma et neid oleks vaja kohandada igalt liikmesriigilt eraldi tüübikinnituse taotlemiseks.

               Seepärast on käesolev ettepanek subsidiaarsuse põhimõttega kooskõlas.

               •Proportsionaalsus

                  Käesoleva nõukogu otsusega volitatakse komisjoni hääletama liidu nimel ja see on vastavalt nõukogu otsuse 97/836/EÜ artikli 5 lõikele 1 proportsionaalne vahend, et määrata kindlaks ÜRO Euroopa Majanduskomisjonis esitatav ühtne ELi seisukoht WP.29 istungi päevakorras olevate töödokumentide üle hääletamisel. Käesolev ettepanek on seega proportsionaalsuse põhimõttega kooskõlas, kuna see ei lähe järgmiste eesmärkide saavutamiseks vajalikust kaugemale: tagada nii siseturu nõuetekohane toimimine kui ka avaliku ohutuse ja kaitse kõrge tase.

               •Vahendi valik

               Nõukogu otsuse kasutamist on nõutud Euroopa Liidu toimimise lepingu artikli 218 lõikes 9, et kehtestada rahvusvahelises lepingus sätestatud organis liidu nimel võetavad seisukohad.

               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED

               •Praegu kehtivate õigusaktide järelhindamine või toimivuse kontroll

               Ei kohaldata.

               •Konsulteerimine sidusrühmadega

               Ei kohaldata.

               •Eksperdiarvamuste kogumine ja kasutamine

               Käesoleva ettepaneku puhul ei ole välisekspertide arvamusi vaja kasutada. Siiski on mootorsõidukite tehniline komitee selle läbi vaadanud.

               •Mõjuhinnang

               Käesoleva ettepaneku mõju ei saa hinnata, kuna see ei ole seadusandliku iseloomuga ning muud poliitilised alternatiivid puuduvad või on võimatud.

               •Õigusnormide toimivus ja lihtsustamine

               Algatusel ei ole halduskoormuslikke tagajärgi, kuna megaotsusele lisatud parandusviited ei lisa ettevõtjaile, sh VKEdele, uusi aruannete esitamise ega muid halduskohustusi. Vastupidi, halduskoormust püütakse vähendada, sest ülemaailmselt harmoneeritud standardite kohaldamine võimaldab tootjail esitada süsteemide ja osade tüübikinnitusdokumente mitte üksnes ELis, vaid ka 1958. aasta kokkuleppe osalisriikide eksporditurgudel väljaspool ELi.

               Ettepanekul on väga positiivne mõju ELi autotööstuse konkurentsivõimele ja rahvusvahelisele kaubandusele. Rahvusvaheliselt harmoneeritud sõidukieeskirjade tunnustamist ELi kaubanduspartnerite poolt peetakse parimaks viisiks kõrvaldada mittetariifsed kaubandustõkked ning avada turulepääs ELi autotootjatele või seda avardada.

               •Põhiõigused

               Ettepanek ei mõjuta põhiõiguste kaitset.

               4.MÕJU EELARVELE

               Käesolev algatus ei mõjuta eelarvet.

               5.MUU TEAVE

               •Rakenduskavad ning järelevalve, hindamise ja aruandluse kord

               Ei kohaldata.

               •Selgitavad dokumendid (direktiivide puhul)

               Puuduvad.

               •Ettepaneku sätete üksikasjalik selgitus

               Ettepanekus määratakse kindlaks liidu seisukoht

               –ÜRO eeskirjade nr 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 ja 137 muudatusettepanekute hääletamisel;

               –ÜRO üldise tehnilise normi nr 9 muudatusettepanekute hääletamisel ning

               –kolme uue ÜRO eeskirja ettepaneku hääletamisel.

               2018/0345 (NLE)

               Ettepanek:

               NÕUKOGU OTSUS,

               mis käsitleb Euroopa Liidu nimel Ühinenud Rahvaste Organisatsiooni Euroopa Majanduskomisjoni asjaomastes komiteedes võetavat seisukohta ÜRO eeskirjade nr 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 ja 137, ÜRO üldise tehnilise normi nr 9 muutmisettepanekute küsimuses ning kolme uue ÜRO eeskirja ettepaneku küsimuses

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artiklit 114 koostoimes artikli 218 lõikega 9,

               võttes arvesse Euroopa Komisjoni ettepanekut,

               ning arvestades järgmist:

               (1)Nõukogu otsusega 97/836/EÜ
                  1
                ühines Euroopa Liit ÜRO Euroopa Majanduskomisjoni (UNECE) kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist („1958. aasta muudetud kokkulepe“).

               (2)Nõukogu otsusega 2000/125/EÜ
                  2
                ühines liit kokkuleppega, mis käsitleb ratassõidukile ning sellele paigaldatavatele ja/või sellel kasutatavatele seadmetele ja osadele üldiste tehniliste normide kehtestamist („paralleelne kokkulepe“).

               (3)Euroopa Parlamendi ja nõukogu direktiiviga 2007/46/EÜ
                  3
                asendati liikmesriikide tüübikinnitussüsteemid liidu tüübikinnitusmenetlusega ning kehtestati ühtlustatud raamistik, mis sisaldab haldusnorme ja üldisi tehnilisi nõudeid kõigile uutele sõidukitele, süsteemidele, osadele ja eraldi seadmestikele. Nimetatud direktiiviga inkorporeeriti 1958. aasta muudetud kokkuleppe alusel vastu võetud eeskirjad („ÜRO eeskirjad“) ELi tüübikinnitussüsteemi kas tüübikinnituse nõuetena või alternatiivina liidu õigusaktidele. Alates direktiivi 2007/46/EÜ vastuvõtmisest on üha sagedamini hakatud liidu õigusaktidesse lõimima ÜRO eeskirju.

               (4)Pidades silmas kogemusi ja tehnika arengut, on vaja muuta nõudeid, mis on seotud teatavate elementide või joontega, mille suhtes kohaldatakse ÜRO eeskirju nr 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 ja 137 ning ÜRO üldist tehnilist normi nr 9.

               (5)Erinevates ÜRO eeskirjades praegu sisalduvate, komponentidega seotud nõuete täpsustamiseks ja konsolideerimiseks tuleb vastu võtta kolm uut ÜRO eeskirja, mis käsitlevad valgussignaalseadmeid, tee valgustusseadmeid ja helkurseadmeid. Nendega asendatakse ja tunnistatakse kehtetuks 20 ÜRO eeskirja (nr 3, 4, 6, 7, 19, 23, 27, 38, 50, 69, 70, 77, 87, 91, 98, 104, 112, 113, 119 ja 123), muutmata seejuures juba kehtivaid üksikasjalikke tehnilisi nõudeid.

               (6)Seepärast on asjakohane määrata kindlaks seisukoht, mis võetakse liidu nimel 1958. aasta muudetud kokkuleppe halduskomitees ja paralleelse kokkuleppe täitevkomitees nimetatud muudatuste ja nende uute ÜRO eeskirjade vastuvõtmise küsimuses, kuna kõnealused eeskirjad on liidu jaoks siduvad ja võivad otsustavalt mõjutada liidu õiguse sisu sõiduki tüübikinnituse valdkonnas.

               (7)Vastavalt Euroopa Liidu lepingu artikli 17 lõikele 1 esindab nimetatud komiteedes liitu komisjon,

               ON VASTU VÕTNUD KÄESOLEVA OTSUSE:

               Artikkel 1

               Seisukoht, mis võetakse liidu nimel 1958. aasta muudetud kokkuleppe halduskomitees ja paralleelse kokkuleppe täitevkomitees ajavahemikul 12.–16. novembrini 2018, on hääletada käesoleva otsuse lisas loetletud ettepanekute poolt.

               Artikkel 2

               Käesolev otsus on adresseeritud komisjonile.

               Brüssel,

                     Nõukogu nimel

                     eesistuja

                     (1)

                        Nõukogu 27. novembri 1997. aasta otsus 97/836/EÜ Euroopa Ühenduse ühinemise kohta ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ja nende nõuete alusel väljastatud tunnistuste vastastikust tunnustamist („1958. aasta muudetud kokkulepe“) (EÜT L 346, 17.12.1997, lk 78).

                     (2)

                        Nõukogu 31. jaanuari 2000. aasta otsus 2000/125/EÜ, mis käsitleb ratassõidukile ning sellele paigaldatavatele ja/või sellel kasutatavatele seadmetele ja osadele üldiste tehniliste normide kehtestamist käsitleva kokkuleppe sõlmimist („paralleelne kokkulepe“) (EÜT L 35, 10.2.2000, lk 12).

                     (3)

                        Euroopa Parlamendi ja nõukogu 5. septembri 2007. aasta direktiiv 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv) (ELT L 263, 9.10.2007, lk 1).

    ---documentbreak---

               EUROOPA KOMISJON
            Brüssel,10.10.2018
            COM(2018) 674 final
            LISA
            järgmise dokumendi juurde:
            Ettepanek: Nõukogu otsus,
            mis käsitleb Euroopa Liidu nimel Ühinenud Rahvaste Organisatsiooni Euroopa Majanduskomisjoni asjaomastes komiteedes võetavat seisukohta ÜRO eeskirjade nr 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 ja 137, ÜRO üldise tehnilise normi nr 9 muutmisettepanekute küsimuses ning kolme uue ÜRO eeskirja ettepaneku küsimuses

               LISA

                        Eeskiri nr

                        Päevakorrapunkti pealkiri

                        Dokumendi number
                           1

                        3

                        ÜRO eeskirja nr 3 (helkurseadmed) 03-seeria muudatuste ettepanek

                        ECE/TRANS/WP.29/2018/91

                        4

                        ÜRO eeskirja nr 4 (tagumiste registreerimismärkide valgustamise seadmed) 01-seeria muudatuste ettepanek

                        ECE/TRANS/WP.29/2018/92

                        6

                        ÜRO eeskirja nr 6 (suunatuled) 02-seeria muudatuste ettepanek

                        ECE/TRANS/WP.29/2018/93

                        7

                        ÜRO eeskirja nr 7 (ääretule-, piduritule- ja ülemised ääretulelaternad) 03-seeria muudatuste ettepanek

                        ECE/TRANS/WP.29/2018/94

                        11

                        ÜRO eeskirja nr 11 (uksesulgurid ja -hinged) 04-seeria muudatuste 2. täienduse ettepanek

                        ECE/TRANS/WP.29/2018/127

                        11

                        ÜRO eeskirja nr 11 (uksesulgurid ja -hinged) 04-seeria muudatuste 1. paranduse ettepanek

                        ECE/TRANS/WP.29/2018/155

                        14

                        ÜRO eeskirja nr 14 (turvavööde kinnituspunktid) 5. muudatuse 2. paranduse ettepanek

                        ECE/TRANS/WP.29/2018/156

                        16

                        ÜRO eeskirja nr 16 (turvavööd) 06-seeria muudatuste 11. täienduse ettepanek

                        ECE/TRANS/WP.29/2018/128

                        16

                        ÜRO eeskirja nr 16 (turvavööd) 07-seeria muudatuste 4. täienduse ettepanek

                        ECE/TRANS/WP.29/2018/129

                        16

                        ÜRO eeskirja nr 16 (turvavööd) 08-seeria muudatuste ettepanek

                        ECE/TRANS/WP.29/2018/141

                        17

                        ÜRO eeskirja nr 17 (istmete tugevus) 09-seeria muudatuste ettepanek

                        ECE/TRANS/WP.29/2018/142

                        19

                        ÜRO eeskirja nr 19 (eesmised udulaternad) 05-seeria muudatuste ettepanek

                        ECE/TRANS/WP.29/2018/95

                        23

                        ÜRO eeskirja nr 23 (tagurdustulelaternad) 01-seeria muudatuste ettepanek

                        ECE/TRANS/WP.29/2018/96

                        24

                        ÜRO eeskirja nr 24 (nähtavad saasteained, diiselmootori võimsuse mõõtmine (diislisuits)) 03-seeria muudatuste 4. täienduse ettepanek

                        ECE/TRANS/WP.29/2018/143

                        27

                        ÜRO eeskirja nr 27 (ohukolmnurgad) 05-seeria muudatuste ettepanek

                        ECE/TRANS/WP.29/2018/97

                        29

                        ÜRO eeskirja nr 29 (kommertsveokite kabiinid) 03-seeria muudatuste 4. täienduse ettepanek

                        ECE/TRANS/WP.29/2018/130

                        34

                        ÜRO eeskirja nr 34 (tuleohutus) 02-seeria muudatuste 6. täienduse ettepanek

                        ECE/TRANS/WP.29/2018/120

                        34

                        ÜRO eeskirja nr 34 (tuleohutus) 03-seeria muudatuste 2. täienduse ettepanek

                        ECE/TRANS/WP.29/2018/121

                        37

                        ÜRO eeskirja nr 37 (hõõgniitlambid) 03-seeria muudatuste 47. täienduse ettepanek

                        ECE/TRANS/WP.29/2018/83

                        38

                        ÜRO eeskirja nr 38 (tagumised udulaternad) 01-seeria muudatuste ettepanek

                        ECE/TRANS/WP.29/2018/98

                        43

                        ÜRO eeskirja nr 43 (turvaklaas) 01-seeria muudatuste 8. täienduse ettepanek

                        ECE/TRANS/WP.29/2018/122

                        44

                        ÜRO eeskirja nr 44 (lapse turvasüsteemid) 04-seeria muudatuste 15. täienduse ettepanek

                        ECE/TRANS/WP.29/2018/131

                        46

                        ÜRO eeskirja nr 46 (kaudse nähtavuse seadmed) 04-seeria muudatuste 6. täienduse ettepanek

                        ECE/TRANS/WP.29/2018/123

                        48

                        ÜRO eeskirja nr 48 (valgustus- ja valgussignaalseadmete paigaldamine) 06-seeria muudatuste 11. täienduse ettepanek

                        ECE/TRANS/WP.29/2018/84

                        48

                        ÜRO eeskirja nr 48 (valgustus- ja valgussignaalseadmete paigaldamine) 05-seeria muudatuste 12. täienduse ettepanek

                        ECE/TRANS/WP.29/2018/85

                        48

                        ÜRO eeskirja nr 48 (valgustus- ja valgussignaalseadmete paigaldamine) 06-seeria muudatuste 11. täienduse ettepanek

                        ECE/TRANS/WP.29/2018/99

                        48

                        ÜRO eeskirja nr 48 (valgustus- ja valgussignaalseadmete paigaldamine) 05-seeria muudatuste 12. täienduse ettepanek

                        ECE/TRANS/WP.29/2018/100

                        48

                        ÜRO eeskirja nr 48 (valgustus- ja valgussignaalseadmete paigaldamine) 04-seeria muudatuste 18. täienduse ettepanek

                        ECE/TRANS/WP.29/2018/101

                        48

                        ÜRO eeskirja nr 48 (valgustus- ja valgussignaalseadmete paigaldamine) 03-seeria muudatuste 6. täienduse ettepanek

                        ECE/TRANS/WP.29/2018/102

                        50

                        ÜRO eeskirja nr 50 (mopeedide ja mootorrataste ääretule-, pidurdustule- ja suunatulelaternad) 01-seeria muudatuste ettepanek

                        ECE/TRANS/WP.29/2018/103

                        53

                        ÜRO eeskirja nr 53 (L3-kategooria sõidukite valgustus- ja valgussignaalseadmete paigaldamine) 02-seeria muudatuste 2. täienduse ettepanek

                        ECE/TRANS/WP.29/2018/86

                        53

                        ÜRO eeskirja nr 53 (L3-kategooria sõidukite valgustus- ja valgussignaalseadmete paigaldamine) 01-seeria muudatuste 20. täienduse ettepanek

                        ECE/TRANS/WP.29/2018/87

                        53

                        ÜRO eeskirja nr 53 (L3-kategooria sõidukite valgustus- ja valgussignaalseadmete paigaldamine) 02-seeria muudatuste 2. täienduse ettepanek

                        ECE/TRANS/WP.29/2018/104

                        53

                        ÜRO eeskirja nr 53 (L3-kategooria sõidukite valgustus- ja valgussignaalseadmete paigaldamine) 01-seeria muudatuste 20. täienduse ettepanek

                        ECE/TRANS/WP.29/2018/105

                        60

                        ÜRO eeskirja nr 60 (mopeedide/mootorrataste juhi poolt käitatavad kontrollseadmed) 1. muudatuse 1. paranduse ettepanek

                        ECE/TRANS/WP.29/2018/152

                        67

                        ÜRO eeskirja nr 67 (veeldatud naftagaasil töötava mootoriga sõidukid) 02-seeria muudatuste ettepanek

                        ECE/TRANS/WP.29/2018/124

                        69

                        ÜRO eeskirja nr 69 (aeglaselt liikuvate sõidukite tagumised tunnusmärgid) 02-seeria muudatuste ettepanek

                        ECE/TRANS/WP.29/2018/106

                        70

                        ÜRO eeskirja nr 70 (raskete ja pikkade sõidukite tagumised tunnusmärgid) 02-seeria muudatuste ettepanek

                        ECE/TRANS/WP.29/2018/107

                        74

                        ÜRO eeskirja nr 74 (mopeedide valgustus- ja valgussignaalseadmete paigaldamine) 01-seeria muudatuste 10. täienduse ettepanek

                        ECE/TRANS/WP.29/2018/88

                        74

                        ÜRO eeskirja nr 74 (mopeedide valgustus- ja valgussignaalseadmete paigaldamine) 01-seeria muudatuste 10. täienduse ettepanek

                        ECE/TRANS/WP.29/2018/108

                        77

                        ÜRO eeskirja nr 77 (seisutulelaternad) 01-seeria muudatuste ettepanek

                        ECE/TRANS/WP.29/2018/109

                        83

                        ÜRO eeskirja nr 83 (M1- ja N1-kategooria sõidukite heide) 03-seeria muudatuste 2. täienduse ettepanek

                        ECE/TRANS/WP.29/2018/144

                        83

                        ÜRO eeskirja nr 83 (M1- ja N1-kategooria sõidukite heide) 04-seeria muudatuste 1. täienduse ettepanek

                        ECE/TRANS/WP.29/2018/145

                        83

                        ÜRO eeskirja nr 83 (M1- ja N1-kategooria sõidukite heide) 05-seeria muudatuste 12. täienduse ettepanek

                        ECE/TRANS/WP.29/2018/146

                        83

                        ÜRO eeskirja nr 83 (M1- ja N1-kategooria sõidukite heide) 06-seeria muudatuste 12. täienduse ettepanek

                        ECE/TRANS/WP.29/2018/147

                        83

                        ÜRO eeskirja nr 83 (M1- ja N1-kategooria sõidukite heide) 07-seeria muudatuste 18. täienduse ettepanek

                        ECE/TRANS/WP.29/2018/148

                        86

                        ÜRO eeskirja nr 86 (põllutöömasinate valgustus- ja valgussignaalseadmete paigaldamine) 01-seeria muudatuste 1. täienduse ettepanek

                        ECE/TRANS/WP.29/2018/110

                        86

                        ÜRO eeskirja nr 86 (põllutöömasinate valgustus- ja valgussignaalseadmete paigaldamine) 7. täienduse ettepanek

                        ECE/TRANS/WP.29/2018/111

                        87

                        ÜRO eeskirja nr 87 (päevatulelaternad) 01-seeria muudatuste ettepanek

                        ECE/TRANS/WP.29/2018/112

                        91

                        ÜRO eeskirja nr 91 (küljeääretulelaternad) 01-seeria muudatuste ettepanek

                        ECE/TRANS/WP.29/2018/113

                        94

                        ÜRO eeskirja nr 94 (laupkokkupõrge) 03-seeria muudatuste 1. täienduse ettepanek

                        ECE/TRANS/WP.29/2018/132

                        95

                        ÜRO eeskirja nr 95 (külgkokkupõrge) 03-seeria muudatuste 7. täienduse ettepanek

                        ECE/TRANS/WP.29/2018/133

                        98

                        ÜRO eeskirja nr 98 (gaaslahendusvalgusallikaga esituled) 02-seeria muudatuste ettepanek

                        ECE/TRANS/WP.29/2018/114

                        99

                        ÜRO eeskirja nr 99 (gaaslahendusvalgusallikad) 03-seeria muudatuste 14. täienduse ettepanek

                        ECE/TRANS/WP.29/2018/89

                        100

                        ÜRO eeskirja nr 100 (elektrijõuallikaga sõidukid) 01-seeria muudatuste 5. täienduse ettepanek

                        ECE/TRANS/WP.29/2018/134 +

                        WP.29-176-03

                        100

                        ÜRO eeskirja nr 100 (elektrijõuallikaga sõidukid) 02-seeria muudatuste 4. täienduse ettepanek

                        ECE/TRANS/WP.29/2018/135

                        101

                        ÜRO eeskirja nr 101 (CO2-heitmed/kütusekulu) 10. täienduse ettepanek

                        ECE/TRANS/WP.29/2018/149

                        101

                        ÜRO eeskirja nr 101 (CO2-heitmed/kütusekulu) 01-seeria muudatuste 8. täienduse ettepanek

                        ECE/TRANS/WP.29/2018/150

                        104

                        ÜRO eeskirja nr 104 (valgustpeegeldav märgistus) 01-seeria muudatuste ettepanek

                        ECE/TRANS/WP.29/2018/115

                        105

                        ÜRO eeskirja nr 105 (ADR-sõidukid) 06-seeria muudatuste 1. täienduse ettepanek

                        ECE/TRANS/WP.29/2018/126

                        110

                        ÜRO eeskirja nr 110 (surumaagaasi või veeldatud maagaasi kasutavad sõidukid) 03-seeria muudatuste 1. täienduse ettepanek

                        ECE/TRANS/WP.29/2018/125

                        110

                        ÜRO eeskirja nr 110 (surumaagaasi või veeldatud maagaasi kasutavad sõidukid) 3. muudatuse 1. paranduse ettepanek

                        ECE/TRANS/WP.29/2018/153

                        112

                        ÜRO eeskirja nr 112 (asümmeetrilist lähituld kiirgavad esilaternad) 02-seeria muudatuste ettepanek

                        ECE/TRANS/WP.29/2018/116

                        113

                        ÜRO eeskirja nr 113 (sümmeetrilist lähituld kiirgavad esilaternad) 03-seeria muudatuste ettepanek

                        ECE/TRANS/WP.29/2018/117

                        119

                        ÜRO eeskirja nr 119 (nurgalaternad) 02-seeria muudatuste ettepanek

                        ECE/TRANS/WP.29/2018/118

                        121

                        ÜRO eeskirja nr 121 (juhtimisseadiste, märgutulede ja näidikute tähistus) 2. muudatuse 1. paranduse ettepanek

                        ECE/TRANS/WP.29/2018/154

                        123

                        ÜRO eeskirja nr 123 (kohanduvate esitulede süsteem (AFS)) 02-seeria muudatuste ettepanek

                        ECE/TRANS/WP.29/2018/119

                        128

                        ÜRO eeskirja nr 128 algversiooni (valgusdioodiga valgusallikad) 8. täienduse ettepanek

                        ECE/TRANS/WP.29/2018/90

                        129

                        ÜRO eeskirja nr 129 (lapse tõhustatud turvasüsteemid) 8. täienduse ettepanek

                        ECE/TRANS/WP.29/2018/136

                        129

                        ÜRO eeskirja nr 129 (lapse tõhustatud turvasüsteemid) 01-seeria muudatuste 5. täienduse ettepanek

                        ECE/TRANS/WP.29/2018/137

                        129

                        ÜRO eeskirja nr 129 (lapse tõhustatud turvasüsteemid) 02-seeria muudatuste 4. täienduse ettepanek

                        ECE/TRANS/WP.29/2018/138

                        129

                        ÜRO eeskirja nr 129 (lapse tõhustatud turvasüsteemid) 03-seeria muudatuste 1. täienduse ettepanek

                        ECE/TRANS/WP.29/2018/139

                        132

                        ÜRO eeskirja nr 132 (heitekontrolliseadmed) 01-seeria muudatuste 1. täienduse ettepanek

                        ECE/TRANS/WP.29/2018/151

                        137

                        ÜRO eeskirja nr 137 (laupkokkupõrked ja turvasüsteemid) 01-seeria muudatuste 2. täienduse ettepanek

                        ECE/TRANS/WP.29/2018/140

                        ÜRO uus eeskiri

                        ÜRO uue eeskirja (valgussignaalseadmed) ettepanek

                        ECE/TRANS/WP.29/2018/157

                        ÜRO uus eeskiri

                        ÜRO uue eeskirja (tee valgustusseadmed) ettepanek

                        ECE/TRANS/WP.29/2018/158

                        ÜRO uus eeskiri

                        ÜRO uue eeskirja (helkurseadmed) ettepanek

                        ECE/TRANS/WP.29/2018/159

                        Üldine tehniline norm (GTR) nr

                        Päevakorrapunkti pealkiri

                        Dokumendi number

                        ÜRO üldine tehniline norm nr 9

                        ÜRO üldise tehnilise normi nr 9 (jalakäijate ohutus) 2. muudatuse ettepanek

                        ECE/TRANS/WP.29/2018/160 ja 161

                     (1)

                        Kõik tabelis viidatud dokumendid on üldsusele kättesaadavad järgmisel aadressil:
                  http://www.unece.org/trans/main/wp29/wp29wgs/wp29gen/gen2018.html